Totó – 51/2. hét - Totó-tippek, Totó-esélyek | tippek.com
Totó – 51/2. hét
A Birmingham (sárga) otthon még veretlen
Karácsonyos totó-szelvény, nyilvánvalóan Angliából érkeznek az események, sajnos a Championshipből is. Az angol ligabajnokság, vagy ha úgy tetszik, másodosztály a világ egyik legkiegyenlítettebb sorozata. Így inkább a Premier League-ből emeltem ki a fixeket. Boldog Karácsonyt.
Boxing Day, avagy ünnepeljük a karácsony másnapját focival. Angliában ennek komoly hagyományai vannak, olyannyira népszerű ez arrafelé, hogy a londoni metrósofőrök épp erre a napra időzítették sztrájkjukat. Az Arsenal meccse így ugrott is a listából, elvégre minek játszanak, ha a töménytelen szurkoló az utcákon vesztegel. A Coventry-Bristol a beugró, hát köszönjük…
A két manchesteri óriás ki is emeltem íziben, annyira jól megy nekik otthon – Európa viszont rajtuk röhög –, hogy biztosan győzelemmel ünnepelnek. A “vörös ördögök” a Chelsea-t és a Liverpoolt is megtréfáló (1-1, 0-0) Wigant fogják lenyomni, Vidics, Cleverley, Fábio, Fletcher és Anderson nélkül. A Man. City Birminghamben szerzi meg az újabb három pontot. A WBA 2-1-5-el áll otthon, hiányzik egy jó Gera. A Liverpoolt több csapás is érte a napokban, először is elmeszelték legjobb játékosát, Luis Suárezt, majd két pontot Wiganben hagyott. Az uruguayi támadót rasszista kijelentése miatt – amit csak Evra szavai támasztottak alá – nyolc mérkőzésről száműzték a pályáról, ám mivel fellebbeznek, a jogerőre lépésig pályára léphet. Vele vagy nélküle, de a Blackburnt illene két vállra fektetni. Főleg középen lesz lyukas a ‘Pool, Lucas Leiva sérült, Spearing pedig el van tiltva. Még veretlenek az Anfield Roadon a “vörösök”.
A remekül rajtoló Newcastle mély gödörbe csúszott, immár hat forduló óta képtelen nyerni. Most ahhoz a Boltonhoz utazik, mely eddig egyszer nyert saját pályáján. A Sunderland a QPR stadionjában három gólt lőve győzött szerdán, az előző hat hazai meccséből csak egyet veszített el.
A Championshipben a Birmingham West Ham elleni meccse a sláger, a City otthon még veretlen (6-3-0), a “kalapácsosok” pedig tizenegy idegenben lejátszott meccsükön hétszer győztesen kocogtak le a pályáról. A Reading 3-3 gólt rámolt be az utóbbi két hazai bajnokiján, az utolsó öt fordulóban tizenkét pontot szerzett, jó formában van, a Brighton viszont a Borótól és a Burnley-től is kikapott 1-0-ra. És mostanság idegenben ritkán szerez pontot.
A 51/2. hét tipposzlopa:
1. Coventry – Bristol City x2
2. Bolton – Newcastle United x1
3. Liverpool – Blackburn Rovers 1
4. Manchester United – Wigan 1
6. West Bromwich Albion – Manchester City 2
7. Barnsley – Blackpool 1x
8. Burnley – Doncaster Rovers 1x
9. Leicester City – Ipswich Town x1
10. Middlesbrough – Hull City x1
11. Nottingham Forest – Peterborough United x1
12. Reading – Brighton & Hove 1
13. Birmingham City – West Ham United 21
+1. Stoke City – Aston Villa x
Coventry - Bristol City	43%
Bolton - Newcastle	26%
Liverpool - Blackburn	83%
Manchester Utd. - Wigan	89%
Sunderland - Everton	35%
West Bromwich - Manchester City	3%
Barnsley - Blackpool	45%
Burnley - Doncaster	73%
Leicester - Ipswich	41%
Middlesbrough - Hull City	50%
Nottingham - Peterborough	40%
Reading - Brighton	73%
Birmingham - West Ham	20%
Stoke City - Aston Villa	54%
december 24. 11:31 (#1) | Válaszolok	Boldog békés karácsonyt kívánok és sok jó tippeket mindenkinek!
december 24. 15:30 (#2) | Válaszolok	Boldog Karácsonyt Mindenkinek!
december 24. 17:25 (#3) | Válaszolok	Én is csatlakozom az előttem szólókhoz és Kellemes Ünnepeket kívánok mindenkinek!
december 24. 23:45 (#4) | Válaszolok	Kellemes Ünnepeket kívánok mindenkinek! Úgy néz ki – némi sajnálatos szünet után -, vissza tudok térni.
Sziasztok: mosijatti
Mátiász
december 26. 10:08 (#5) | Válaszolok	Hali!
Amúgy ha valaki nagyot akar szakítani, szerintem TippMixen tegye meg a ‘Pool – Blackburn meccset döntetlenre! 4,75-ös a szorzó, már egy 1000-el is majd ötszörös pénzt kaszálhat!
A Roversnek 4 döntetlenje van, mind a négy idegenbe, a Vörösök pedig hatszor ixeltek, ebből 5-öt hazai pályán, ráadásul a Roversnek mostanában nagyon ‘szarul’ megy, itt karácsony idején megpróbálják még jobban felszívni magukat, a ‘Poolnak pedig igencsak hullámzó a teljesítménye és mindössze háromszor nyert hazai környezetben!
Tudom, elég merésznek tűnik a dolog, nem kérek negatív kommenteket, ez csak egy statisztikai vélemény A ‘brought – Hull párharc szintén nagyon esélyes az X-re, mivel mind a két együttesnek nagyon jól megy a második vonalban, ráadásul a 3. fogadja a 4-et. A ‘brought 8 döntetlent játszott, ebből hatot hazai pályán. Az igaz, hogy a vendégek csak háromszor játszottak 1 pontra, de mind a 3 döntetlent idegenben érték el.
A másik két meccs pedig egyértelmű!
TippMix ajánlatom:
Liverpool – Blackburn X (4,75)
Manchester Utd. – Wigan 1 (1,19)
West Bromwich – Manchester City 2 (1,48)
Middlesbrough – Hull City X (3,25)
Odds: 27,189
december 26. 10:13 (#6) | Válaszolok	Kellemes ünnepeket, és sok jó tippet kívánok a fa alá Szólj hozzá Te is!